《灯花戏简西邻》
宋代·陈起

西邻逸韵偕秋清，瑶琴曾许月下听。
神驰吟境日复日，金飚转矣寒此盟。
昨夕相逢再有约，六花飞时湖上行。
短檠不密泄此意，煇煌粟粟攒金英。
哄堂一笑前未睹，信手闲阅灯花经。
一主饮席设林麓，一主盍簪获衣朋。
便欲笺天檄滕六，银杯逐马快此情。
晓来喜见万瓦白，乃是天宇清霜明。
得非分薄误灯花，还复灯花戏老兄。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。